**"МИНИ - ПЕРНИК" ЕАД (в ликвидация)**



 2300 гр. Перник, ул. "Найчо Цанов" № 42, тел.: 076/ 60 43 49, e-mail: mini\_pernik@abv.bg

 **О Б Я В Л Е Н И Е**

 **От 18.07.2024 година**

На основание чл.268, ал.1 от Търговския закон, във връзка с чл.29, ал.2 от Правилника за прилагане на Закона на публичните предприятия, приет с ПМС № 85 от 30.04.2020г. в сила от 05.05.2020 година и съобразно Протокол № РД-21-15 от 18.02.2010г. на Министъра на икономиката, енергетиката и туризма и Решение на Ликвидатора на „Мини-Перник“ЕАД/л/, гр. Перник, Ликвидаторът на „Мини-Перник“ЕАД/л/, гр. Перник

 **О Б Я В Я В А:**

1. Открива процедура за продажба на активи, собственост на „Мини-Перник“ЕАД/л/, гр. Перник, чрез търг с тайно наддаване при закрито заседание.

2. Предмет на търга са недвижими имоти, собственост на „Мини-Перник“ЕАД/л/, гр. Перник, подробно описани в Приложение 5, неразделна час от настоящото Решение.

3. Търгът ще се проведе на 07.08.2024г. от 10.00 часа на адрес: гр. Перник, ул. "Найчо Цанов" № 42.

4. Началната тръжна цена на всеки недвижим имот е подробно описана в Приложение 5, неразделна час от настоящото Решение.

5.Начин на плащане - плащането да се извърши в български лева, по начин, посочен в тръжната документация.

6. Срок за плащане на цената – спечелилият кандидат е длъжен да заплати оферираната от него цена в предложения срок, който не може да бъде по-дълъг от 7 /седем/ месеца.

7. Размерът на депозита за участие в търга е 20/двадесет/ на сто от началната тръжна цена и се внася в касата на дружеството или по сметка на дружеството, посочена в тръжната документация най- късно до 13.00 часа на деня, предхождащ датата на търга.

8. Стъпката за наддаване е в размер на 5% /пет процента/ от първоначалната тръжна цена.

9. Тръжната документация може да се получи от 01.08.2024г. до 06.08.2024г. в деловодството на дружеството, на адрес: гр.Перник, ул.„Найчо Цанов“ № 42, срещу представен платежен документ за внесена невъзстановима парична сума в размер на 50 /петдесет/ лева.

10.Оглед на обектите може да се извърши от желаещите кандидати от 09.00 до 15.00 часа от 01.08.2024г. до 06.08.2024г., но най-късно до 13.00 часа на 06.08.2024г. – деня преди провеждане на търга в присъствието на представител на „Мини-Перник“ЕАД/л/, гр.Перник и след представяне на документ за закупена тръжна документация.

11. Заявления за участие в търга се приемат на адрес: гр.Перник, ул.„Найчо Цанов“ № 42- деловодство до 13.00 часа на 06.08.2024г.

12. При неявяване на кандидатите,повторен търг ще се проведе на 28.08.2024г. от 10.00 часа на същия адрес и при същите условия. Краен срок за приемане на заявления за участие: до 13.00 часа на деня, предхождащ датата на търга. В този случай лицата, закупили тръжна документация и не подали предложения в срока по т.11, могат да подадат предложения за участие до датата и часа на повторния търг.

13. Утвърждавам тръжна документация за продажба на недвижимите имоти, собственост на „Мини-Перник“ЕАД/л/, гр.Перник, неразделна част от настоящето решение.

 *ЛИКВИДАТОР:*

**..................................**

 /Виктор Бенбасат/